## Pravilnik o izdavanju veterinarsko-zdravstvenih svjedodžbi za žive životinje i proizvode životinjskog podrijetla u međunarodnom prometu

### NN 134/2005 (11.11.2005.), Pravilnik o izdavanju veterinarsko-zdravstvenih svjedodžbi za žive životinje i proizvode životinjskog podrijetla u međunarodnom prometu

# MINISTARSTVO POLJOPRIVREDE, ŠUMARSTVA I VODNOGA GOSPODARSTVA

**2493**

Na temelju članka 65. stavka 2. Zakona o
veterinarstvu (»Narodne novine«, broj 70/97, 105/01 i 172/03) ministar
poljoprivrede, šumarstva i vodnoga gospodarstva donosi

## PRAVILNIK

### O IZDAVANJU VETERINARSKO-ZDRAVSTVENIH SVJEDODŽBI ZA ŽIVE ŽIVOTINJE I PROIZVODE ŽIVOTINJSKOG PODRIJETLA U MEĐUNARODNOM PROMETU

Članak 1.

Ovim se Pravilnikom propisuje način izdavanja
veterinarsko--zdravstvenih svjedodžbi za žive životinje i proizvode
životinjskog podrijetla u međunarodnom prometu.

Članak 2.

Za potrebe ovoga Pravilnika pojedini pojmovi
imaju sljedeće značenje:

(a) »osoba ovlaštena za izdavanje certifikata« –
ovlašteni veterinar odnosno županijski ili gradski veterinarski inspektor u
skladu s člankom 138., 139. i 141. Zakona o veterinarstvu.

(b) »veterinarsko-zdravstvena svjedodžba« –
svjedodžba koja prati pošiljku u međunarodnom prometu (u daljnjem tekstu:
»certifikat«).

(c) »nadležno tijelo« – Uprava za veterinarstvo
Ministarstva poljoprivrede, šumarstva i vodnoga gospodarstva.

(d) »međunarodni promet« – izvoz živih životinja
i proizvoda životinjskog podrijetla iz Republike Hrvatske.

Članak 3.

1) Certifikat sadrži podatke o podrijetlu,
identitetu, odredištu, prijevoznom sredstvu i zdravlju životinja odnosno
zdravstvenoj ispravnosti proizvoda.

2) Osoba ovlaštena za izdavanje certifikata ne
smije potvrđivati podatke o kojima nema osobna saznanja ili koje ne može
provjeriti.

3) Osoba ovlaštena za izdavanje certifikata ne
smije potvrditi neispunjeni ili nepotpuni certifikat, niti certifikat koji se
odnosi na žive životinje i proizvode životinjskog podrijetla nad kojima nije
obavila veterinarsko-zdravstveni pregled i kontrolu.

4) U slučaju kada se certifikat izdaje na
temelju drugog certifikata ili dokumenta, osoba ovlaštena za izdavanje
certifikata mora izvršiti uvid u navedeni dokument prilikom izdavanja novog
certifikata.

5) Osoba ovlaštena za izdavanje certifikata može
potvrditi podatke ako su:

(a) utvrđeni u skladu sa stavcima 1. – 3. ovoga
članka od druge osobe ovlaštene od nadležnog tijela, ili

(b) dobiveni u provođenju monitoring
programa ili epidemiološkog sustava praćenja u skladu s posebnim propisima na
području veterinarstva.

Članak 4.

1) Nadležno tijelo provođenjem inspekcijskog
nadzora osigurava izdavanje certifikata u skladu s ovim Pravilnikom.

2) Osobe ovlaštene za izdavanje certifikata
moraju biti:

a) nepristrane i bez ekonomskog interesa u
odnosu na certifikat koji izdaju;

b) u potpunosti upoznate s važnošću sadržaja
certifikata kojeg izdaju.

3) Certifikati moraju biti pisani na hrvatskom
jeziku i jeziku države odredišta, a u slučaju da je pošiljka namijenjena
državama članicama EU i na jeziku države kroz ili u koju pošiljka ulazi na
područje EU.

4) Obrasci certifikata moraju se čuvati pod
ključem.

5) Kopije izdanih certifikata moraju se čuvati
tri godine.

Članak 5.

1) Nadležno tijelo provodi mjere kontrole radi
sprječavanja nezakonitog tiskanja, izdavanja i korištenja lažnih certifikata ili
certifikata koji nisu u skladu s propisanim ovim Pravilnikom.

2) U slučaju izdavanja lažnog certifikata ili
certifikata koji nije u skladu s propisanim ovim Pravilnikom nadležno tijelo u
skladu s odredbama Zakona o veterinarstvu poduzima odgovarajuće mjere.

Članak 6.

1) Radi sprječavanja zlouporabe, tiskanje
obrazaca certifikata može obavljati samo ovlaštena tiskara.

2) Ovlaštenje iz stavka 1. ovoga članka daje
Ministarstvo poljoprivrede, šumarstva i vodnoga gospodarstva.

3) Distribuciju obrazaca certifikata obavlja
nadležno tijelo uz popratnu izdatnicu.

4) U izdatnici iz stavka 3. ovoga članka mora
biti navedeno kojoj se ovlaštenoj veterinarskoj organizaciji ili nadležnom
veterinarskom uredu obrasci certifikata dostavljaju te naznačene serije ovitaka
i redni brojevi.

5) O zaprimljenim i izdanim ovicima obrazaca
certifikata ovlaštena veterinarska organizacija odnosno nadležni veterinarski ins­pektor vodi upisnik.

6) Upisnik iz stavka 5. ovoga članka, tiskan u
prilogu 1. ovoga Pravilnika, mora biti numeriranih stranica i ovjeren od
odgovorne osobe.

Članak 7.

Prilozi 1. i 2. tiskani su u prilogu ovoga
Pravilnika i čine njegov sastavni dio.

Članak 8.

1) Na dan stupanja na snagu ovoga Pravilnika
prestaje važiti Pravilnik o svjedodžbama o zdravstvenom stanju životinja i
pošiljaka životinjskog podrijetla u unutarnjem i međunarodnom prometu (»Narodne
novine«, broj 54/98).

2) Ovaj Pravilnik stupa na snagu osmoga dana od
dana objave u »Narodnim novinama«.

Klasa: 322-01/05-01/16

Urbroj: 525-6-05-06

Zagreb, 31. listopada 2005.

Ministar

**Petar Čobanković**, v. r.

PRILOG. 1.

upicert

UPISNIK O IZDANIM
OBRASCIMA CERTIFIKATA

|  |  |  |  |  |  |  |  |
| --- | --- | --- | --- | --- | --- | --- | --- |
| Red.  br. | Datum prijavnice i broj dostavnice | Serija | Broj ovitka svjedodžbe | Datum izdavanja | Ime i prezime odgovorne osobe kojoj je izdana svjedodžba | Potpis osobe kojoj je izdana svjedodžba | Datum razdvajanja i broj ovitka |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |

PRILOG 2.

POPIS VETERINARSKO-ZDRAVSTVENIH
SVJEDODŽBI (CERTIFIKATA) U MEĐUNARODNOM PROMETU

|  |  |
| --- | --- |
| HVI 2 (ENJEM) | Vss za privremeni ulazak registriranih konja iz Hrvatske na područje EZ-a u trajanju kraćem od 90 dana |
|  |
| HVI 3 EU (ENJ) | Vzs za povrat registriranih konja za utrke, natjecanja i kulturna događanja u EZ nakon privremenog izvoza u trajanju kraćem od 30 dana u RH (Grupa B) |
| HVI 4 (FENJ) | Vss za laboratorijske uzorke podrijetlom iz RH |
| HVI 4-1 EU | Vzs za izvoz seruma podrijetlom od kopitara koji se koriste u tehničke svrhe uključujući farmakološke, dijagnostiku in vitro i laboratorijske reagense, namijenjene otpremi u Europsku zajednicu |
|  |
| HVI 4-2 tal | Vzs za izvoz u Italiju uzoraka krvi div­ljih životinja iz Hrvatske |
| HVI 5 (SLO, RUS, NJ) | Vss za izvoz termički neobrađenih kobasica, konzervi, steriliziranih, pasteriziranih i drugih termički obrađenih proizvoda od mesa u Rusku Federaciju |
| HVI 6 | Vzs za životinje iz porodice klokana namijenjene izvozu iz Republike Hrvatske u Republiku Mađarsku |
| HVI 7 (TENJ) | Vss za izvoz registriranih konja i konja za rasplod i korištenje iz Hrvatske na područje EZ-a |
| HVI 8 (TAL) | Vss za uvoz konja za klanje neposredno u klaonicu iz RH na područje EZ-a |
| HVI 9-2 (FENJ) | Uvjerenje o sposobnosti za međunarodni transport životinja/Direktiva 77/489/EEZ |
| Prilog 9-C (FR, TAL) | POTVRDA – za izvoz i uvoz životinja, mesa i proizvoda od mesa |
| HVI 10 (NJEM) | Vss za papige i golubove |
| HVI 11 (FENJ) | Vss za perad i pernatu divljač (BIH) |
| HVI 11-1 (RUM, ENG) | Vzs za jednodnevne piliće isključujući ptice trkačice |
| HVI 12 EU (E, MAĐ, SLO) | Vzs za domaće pse, mačke i životinje iz porodice kuna koji ulaze u Europsku zajednicu za nekomercijalni prijevoz (Uredba EZ-a br. 998/2003) |
| HVI 12-1 EU | Vs za domaće pse, mačke i životinje iz porodice kuna koji ulaze u EZ za komercijalni prijevoz (Uredba EZ-a br. 998/2003) |
| HVI 12 (ENG) | Vss za pse i mačke (NE EU) |
| HVI 12-4 (FRA) | Vss za pse i mačke (NE EU) |
| HVI 13 (SLO, TAL) | Vss za papige i golubove |
| HVI 13-1 (MAĐ) | Vss za papige i golubove |
| HVI 13-2 (ENG) | Vss za papige i golubove |
| HVI 13-3 EU | Vzs za ptice, sve osim domaće peradi namijenjene izvozu u EZ |
| HVI 13-4 SLO | Vzs za životinje, koje su na popisu Liste C u Dodatku I, Uredbe 998/2003/EZ, namijenjene putovanju zajedno s vlasnicima između Republike Hrvatske i Republike Slovenije |
|  |
| HVI 13-5 SLO | Zs za golubove namijenjene privremenom izvozu iz Republike Hrvatske u Republiku Sloveniju |
| HVI 13-6 | Zs za golubove namijenjene privremenom izvozu iz Republike Hrvatske u Republiku Slovačku |
| HVI 13-7 MAĐ | Zs za golubove za natjecanja ili izložbe namijenjene privremenom izvozu u Mađarsku |
| HVI 14 b (FRA, NJEM) | Vss za zečeve i kuniće |
| HVI 15 (ENG, NJEM) | Vss za krznaše podrijetlom iz RH (NE EU) |
| HVI 16-1 EU (FENJT) | Vzs za proizvode od jaja |
| HVI 16-2 EU (NJEM) | Vzs za izvoz konzumnih jaja |
| HVI 17 | Vzs za izvoz jaguara iz Republike Hrvatske u Francusku |
| HVI 18 (ENG, SLO) | Vss za privremeno skladištenje životinjskih proizvoda |
| HVI 18 a (SLO, TAL) | potvrda – prilog uz HVI 18 |
| HVI 20 EU (FENJT) | Vss za termički obrađeno mlijeko, proizvode od termički obrađenog mlijeka ili termički obrađene proizvode od mlijeka, namijenjene ljudskoj prehrani iz trećih zemalja ili dijelova trećih zemalja odobrene u stupcu B, prilog I Odluke Komisije 2004/438/EZ, namijenjene izvozu u Europsku Zajednicu |
| HVI 20 EU (TENJM) | Vzs za termički obrađeno mlijeko, proizvode od termički obrađenog mlijeka ili termički obrađene proizvode od mlijeka, namijenjene ljudskoj prehrani iz trećih zemalja ili dijelova trećih zemalja odobrene u stupcu B, prilog I Odluke Komisije 2004/438/EZ, namijenjene izvozu u Europsku zajednicu |
| HVI 20-1 (BUG, ENG) | Vss za termički obrađeno mlijeko, proizvode od termički obrađenog mlijeka ili termički obrađene proizvode od mlijeka, namijenjenih ljudskoj prehrani za izvoz iz države koja nije članica EU u R Bugarsku |
| HVI 20-2 (UKR, MAĐ) | Vss za toplinski obrađeno mlijeko, proizvode od toplinski obrađenog mlijeka i toplinski obrađenih proizvoda od mlijeka, namijenjenih ljudskoj prehrani za izvoz u Ukrajinu |
| HVI 20-3 EU (TENJ) | Vss za mlijeko i proizvode mlijeka pod­vrgnute jednokratnoj termičkoj obradi koji nisu namijenjeni ljudskoj prehrani namijenjene otpremi u Europsku zajed­nicu |
| HVI 20-04 (ENG) | Vzs za termički obrađeno mlijeko, proizvode od termički obrađenog mlijeka ili termički obrađene proizvoda od mlijeka namijenjenih ljudskoj prehrani |
| HVI 20-05 CH (ENJ) | Vzs za uvoz termički obrađenog mlijeka, proizvoda od termički obrađenog mlijeka, ili termički obrađenih proizvoda od mlijeka namijenjenih ljudskoj prehrani |
| HVI 20-6 (RUS, NJ) | Vss za mlijeko i proizvode od mlijeka namijenjene izvozu u Rusku Federaciju |
| HVI 20-7 EU mađar | Vss za izvoz termički obrađenog mlijeka, proizvoda od termički obrađenog mlijeka, namijenjenih ljudskoj prehrani iz trećih zemalja ili dijelova trećih zemalja |
| (MAĐ, FENJT) |
| HVI 20-8 EU (TENJ) | Vzs za termički obrađene proizvode od mlijeka koji imaju pH manji od 6 koji nisu namijenjeni ljudskoj prehrani namijenjenih otpremi u EZ |
| HVI 20-9 (ENG, NJEM) | Vss za toplinski obrađeno mlijeko, pro­izvode od t.o. mlijeka ili toplinsko obrađenih proizvoda od mlijeka namijenjenih ljudskoj prehrani (TREĆE ZEMLJE) |
| HVI 20-13 (BJELOR, NJ) | Vss za termički obrađeno mlijeko i termički obrađene proizvode od mlijeka namijenjenih izvozu u Bjelorusiju |
| HVI 20-14 (RUM, ENG) | Vss za termički obrađeno mlijeko i termički obrađene proizvode od mlijeka namijenjenih izvozu u Rumunjsku |
| HVI 20-15 (AZERBEJĐ) | Vss za termički obrađeno mlijeko i termički obrađene proizvode od mlijeka namijenjenih izvozu u Azerbejđan |
| HVI 20-17 | Vzs za termički obrađeno mlijeko, proizvode od termički obrađenog mlijeka ili termički obrađene proizvode od mlijeka, namijenjene ljudskoj prehrani za izvoz u Kosovo |
| HVI 21 (FENJ) | Vss za proizvode životinjskog podrijetla za ishranu ljudi (ZA BIH) |
| HVI 21 (TAL) | Vss za proizvode životinjskog podrijetla namijenjene ljudskoj prehrani |
| HVI 21-1 (MAK, ENG) | Vzs za proizvode od mesa namijenjene izvozu u Makedoniju |
| HVI 21-2 (UKR, ENG) | Vzs za meso i proizvode od mesa namijenjene izvozu u Ukrajinu |
| HVI 22-1 EU (NJE, TAL) | Vss za meso divljih papkara (isključujući svinje) namijenjenog otpremi u EU |
| HVI 22-2 EU (NJE, TAL) | Vss za meso divljih leporida (zec i kunić) namijenjeno otpremi u EU |
| HVI 22-3 EU (NJE, TAL) | Vss za meso divlje pernate divljači namijenjeno otpremi u EU |
| HVI 23 (TAL) | Vss za med i proizvode od meda |
| HVI 23 EU (TENJ) | Vzs za pčelinje proizvode namijenjene izvozu u EZ |
| HVI 23-1 BIH | Vzs za med, matičnu mliječ, proizvode od meda, propolis, pelud i pčelinji vosak namijenjenih izvozu u Bosnu i Hercegovinu |
| HVI 23-2 (ENG) | Vss za med, druge pčelinje proizvode namijenjene javnoj potrošnji i namirnice koje sadrže med |
| HVI 23-3 (NJEM) | Vss za med, pčelinje proizvode namijenjene javnoj potrošnji i namirnice koje sadrže med |
| HVI 24 EU (TAL, ENG) | Vzs za svježe meso domaćih ovaca i koza (1) koje se šalje u EZ |
| HVI 24-2 Austral. | Vss za meso ili proizvode od mesa domaćih životinja iz porodice Bovidae (goveda, ovca, koza, antilopa) Cerivdae (jelen, sjeverni jelen, los) Equidae (konj, magarac, mula) ili Camelidae (deva, alpaka, lama) – Podravka |
| HVI 24-3 Austral (dod) | Dodatak Vzs za proizvode od mesa domaćih životinja iz porodice Bovidae (govedo, ovca, koza, antilopa) |
| HVI 25-1 CH | Vzs za izvoz mesa i proizvoda od mesa kunića i peradi |
| HVI 26 EU (TNJMS) | Vss za svježe meso peradi namijenjeno prehrani ljudi |
| HVI 27 EU (TNJ) | Vss za proizvode ribolova te proizvode akvakulture namijenjene izvozu u EU |
| HVI 27 EU (FENJ, M) | Vss za proizvode ribolova te proizvode akvakulture namijenjene izvozu u EU |
| HVI 27 EU-A (ENG, FR) | Vss za proizvode ribolova te proizvode akvakulture namijenjene izvozu u EU |
| HVI 27 EU dod. (TENJ) | Vzs za izvoz ribe i ribljih proizvoda podrijetlom iz uzgajališta u Europsku zajednicu (EZ) za neposrednu prehranu ljudi |
| HVI 27 EZ (ENG) | Vss za izvoz riba, rakova, školjki, žaba, puževa i drugih mekušaca i proizvoda dobivenih njihovom preradom u zemlje članice EZ-a |
| HVI 27-1 EU | Vzs za izvoz u EZ živih školjkaša, jaja i gameta za daljnji uzgoj, tov ili ponovno polaganje |
| HVI 27-2 (ENG) | Vss za izvoz živih rakova namijenjenih znanstvenom istraživanju |
| HVI 27-3 (RUS, ENG) | Vss za izvoz u Rusku Federaciju žive ribe, morskih proizvoda i proizvoda dobivenih toplinskom obradom |
| HVI 27-4 CH | Vzs za uvoz riba, rakova, mekušaca, morskih ježeva i njihovih proizvoda |
| HVI 27-5 BIH | Vzs za proizvode ribolova te proizvode akvakulture podrijetlom iz Republike Hrvatske namijenjene izvozu u Bosnu i Hercegovinu |
| HVI 27-6 BUG (E, BUG) | Vzs za proizvode od riba namijenjene izvozu u Republiku Bugarsku |
| HVI 27-7 MAK | Vzs za proizvode ribolova te proizvode akvakulture namijenjene izvozu u Republiku Makedoniju |
| HVI 27-8 (ENG, RUM) | Vzs za ribe i proizvode od riba za izvoz u Rumunjsku |
| HVI 28 BIH | Vzs za domaće svinje za klanje koja se šalju u Bosnu i Hercegovinu |
| HVI 28 B BOSNA | Vss za goveda, ovce, koze i svinje za uzgoj (ZA BIH) |
| HVI 28 D (FRA) | Vss za divlje preživače i divlje svinje (ZA BIH) |
| HVI 28 E (FRA) | Vss za domaće i divlje glodavce (ZA BIH) |
| HVI 28-1 BIH | Vzs za domaća goveda za klanje koja se šalju u Bosnu i Hercegovinu |
| HVI 28-2 BIH | Vzs za izvoz mesa, iznutrica i drugih proizvoda klanja goveda koje se šalje u Bosnu i Hercegovinu |
| HVI 29 (SLO) | Vss da je pošiljka slobodna od zaraznih bolesti (ribe, žabe, rakovi, kornjače, puževi, pijavice, oštrige, školjke, pčele, dudov svilac) |
| HVI 29 (FENJ) | Vss da je pošiljka slobodna od zaraznih bolesti (ribe, žabe, rakovi, kornjače, puževi, pijavice, oštrige, školjke, pčele, dudov svilac) |
| HVI 29-1 | Vss za izvoz živih i zamrznutih puževa i žabljih bataka |
| HVI 29-2 EU (TAL, ENG) | Vzs za izvađene iz kućice, skuhane, pripremljene ili konzervirane puževe namijenjene izvozu u EZ |
| HVI 29-3 TAL | Vzs za žive puževe namijenjene ljudskoj prehrani |
| HVI 30 EU (TENJ) | Vzs za životinjska crijeva namijenjena izvozu u Europsku zajednicu |
| HVI 30 (FENJ) | Vss za izvoz crijeva,želudaca i mjehura |
| HVI 30-1 (FENJ) | prilog Vss za otpremu privremeno skladištenih i uslužno dorađenih i prerađenih crijeva, želudaca i mjehura |
| HVI 30-2 EU | Vzs za životinjska crijeva namijenjena izvozu u Europsku zajednicu |
| HVI 31 (ENG, TURSKI) | Vzs za netretiranu ovčju vunu namjenjenu otpremi u Republiku Tursku |
| HVI 32 (FENJ) | Vss za proizvode životinjskog podrijetla namijenjene industrijskoj upotrebi i prehrani životinja |
| HVI 32 A (TAL) | Vss za izvoz kože |
| HVI 32-A-1 (TAL, ENG) | Vss za sirovine za proizvodnju želatine namijenjene za ljudsku upotrebu za izvoz u zemlje EU |
| HVI 32-A-2 (ENJ) | Vzs za sirovine za proizvodnju želatine namijenjene za ljudsku upotrebu za izvoz u zemlje Europske zajednice |
| HVI 32 B (ENG) | Vss za izvoz mesnog brašna, mesno-koštanog brašna i koštanog brašna namijenjenog prehrani životinja (NE EU) |
| HVI 32-1 (FENJ) | Vss za izvoz kože, krzna, vune, dlake, čekinja, rogova, kopita i papaka |
| HVI 32-1 (TAL, SLO) | Vss za izvoz kože, krzna, vune, dlake, čekinja, rogova, kopita i papaka |
| HVI 32-2 (TAL, SLO) | Vss za piklovanu i wet blue kožu |
| HVI 32-2A (ENG, NJEM) | Vss za piklovanu i wet blue kožu |
| HVI 32-3 EU (FENJ) | Vzs za tretirane kože papkara namijenjene otpremi u EZ |
| HVI 32-3A EU (EMČS) | Vzs za tretirane kože papkara namijenjene otpremi u Europsku zajednicu |
| HVI 32-4 A EU (TENJ) | Vzs za obrađene lovne trofeje ptica i papkara – kosti, rogove, kopita, papke, panđe, jelenske i srneće rogove, zube, krzna i kože namijenjene otpremi u EZ |
| HVI 32-5 EU (TENJ) | Vzs za lovne trofeje ptica i papkara koji se sastoje od cijelih neobrađenih dijelova namijenjene otpremi u Europsku zajednicu |
| HVI 32-6 (ENG, TUR) | Vzs za tretirane kože papkara namijenjene otpremi u Republiku Tursku |
| HVI 32-7 tal (TAL, ENG) | Vzs za nojeve kože |
| HVI 32-8 (ENG) | Vzs za kože kunića |
| HVI 32-9 (ENG, MAĐ) | Vzs za izvoz kožnih odrezaka u EU |
| HVI 33 (RUS/MAĐ) | potvrda ovlaštenog veterinarskog inspek­tora za životinjsku hranu |
| HVI 33 (ENG/MAĐ) | potvrda ovlaštenog veterinarskog inspek­tora za životinjsku hranu |
| HVI 33 BIH | Vzs za životinjsku hranu namijenjenu izvozu u Bosnu i Hercegovinu |
| HVI 33-1 BIH | Vzs za riblje brašno namijenjeno izvozu u BIH |
| HVI 33-2 (ENG) | Veterinarska potvrda za hranu za životinje |
| HVI 33-3 | Potvrda ovlaštenog veterinarskog inspektora za životinjsku hranu (Italija) |
| HVI 34 EU (TENJ, SLO) | Vzs za žvakalice za pse namijenjene izvozu u Europsku zajednicu |
| HVI 34 BIH | Vzs za za sušenu hranu za pse i mačke i druge kućne ljubimce namijenjenu izvozu u Bosnu i Hercegovinu |
| HVI 35 EU | Vs za domaća goveda i/ili proizvodnju koja se šalje u EZ |
| HVI 36 (NJEM, SLO) | Vss za izvoz sperme rasplodnih bikova |
| HVI 37 (RUS) | Vss za hranu za životinje i dodatke hrani za životinje životinjskog podrijetla namijenjenih izvozu u Rusku Federaciju |
| HVI 37-1 (MAĐ/RUS/E) | Vss za hranu za životinje i dodatke hrani za životinje podrijetlom od životinja za izvoz u Rusku Federaciju |
| HVI 38 SLO, RUS, NJEM | Vss za izvoz mesa svinja u Rusku Federaciju |
| HVI 38-1 (RUS/ENG) | Vzs za gotove prehrambene proizvode koji sadrže sirovine životinjskog podrijetla namijenjenih izvozu u Rusku Federaciju |
| HVI 38-2 (RUS/ENG) | Vzs za konzervirano meso, kobasice i druge gotove proizvode / ili proizvode od mesa za ljudsku potrošnju koji se izvoze u Rusku Federaciju |
| HVI 39 EU | Vs za domaće ovce i koze (1) za uzgoj i/ili proizvodnju koje se šalju u Europsku zajednicu |
| HVI 40-c (ŠVED) | Vss o zdravlju životinja za proizvode od mesa koji su podvrgnuti toplinskom postupku u hermetički zatvorenim posudama na Fo vrijednosti tri ili više, a namijenjeni su izvozu u EU |
| HVI 42 (NJEM, ŠVED) | Vss o zdravlju životinja za proizvode od svinjskog mesa koji su podvrgnuti toplinskoj obradi u središtu od najmanje 70C ili prirodnoj fermentaciji i zrenju, a namijenjene su izvozu u EU |
| HVI 43 (NJEM) | Vss za proizvode od mesa koji nisu podvrgnuti toplinskoj obradi Fo vrijednosti 3 ili više u hermetički zatvorenom kontejneru, a namijenjeni su izvozu u EU |
| HVI 43 EC (NJEM) | Vss za proizvode od mesa podvrgnute toplinskoj obradi Fo vrijednosti 3 ili više i koji nisu pakirani u hermetički zatvorenoj ambalaži, a namijenjeni su izvozu u EU |
| HVI 43 A (ENG, ŠVED) | Vss za proizvode od mesa koji nisu pod­vrgnuti toplinskoj obradi Fo vrijednosti 3 ili više u hermetički zatvorenom kontejneru, ambalaži, a namijenjeni su izvozu u EU |
| HVI 43-1 (NJEM, ŠVED) | Vss o higijenskoj ispravnosti proizvoda od mesa za javnu potrošnju u EU |
| HVI 43-1 a (FRENTAL) | Vss o higijenskoj ispravnosti proizvoda od mesa za javnu potrošnju, namijenjenih izvozu u zemlje članice EU |
| HVI 43-1 b (MFENJ) | Vss o higijenskoj ispravnosti proizvoda od mesa za javnu potrošnju, namijenjenih izvozu u EZ |
| HVI 43-1 c (MTENJ) | Vss o higijenskoj ispravnosti proizvoda od mesa za javnu potrošnju, namijenjenih izvozu u EZ |
| HVI 43-3 (NJEM, ENG) | Aneks 13 EZ / Vss za tranzit mesa i proizvoda dobivenih od papkara i peradi prema Prilogu 13 Propis o zaštiti od zaraznih bolesti životinja na domaćem tržištu |
| HVI 44 USA | Original Vss za meso i mesne proizvode – svinje (do 3%) |
| HVI 44A (ENG) | Original Vss za prehrambene mesne proizvode za USA |
| HVI 44-1 USA (ENG) | Vzs za meso i mesne proizvode |
| HVI 44-2 USA (ENG) | Vzs za meso i mesne proizvode – dehidrirane juhe – perad (do 2%) |
| HVI 44-3 USA (ENG) | Vzs za meso i mesne proizvode – bujon kocke |
| HVI 45 (NJEM, ENG) | Dodatak II / Vss za proizvode od mesa peradi, mesa divljači iz uzgoja, mesa divljači i zečjeg mesa |
| HVI 50 (NJEM) | Vss o zdravlju životinja, za proizvode od mesa koji su podvrgnuti toplinskoj obradi u hermetički zatvorenim posudama na Fo vrijednosti 3 ili više, a namijenjeni su izvozu u EU |
| HVI 50 A (ENG) | Vss o zdravlju životinja, za proizvode od mesa koji su podvrgnuti toplinskom tretmanu u hermetički zatvorenim posudama na Fo vrijednosti 3 ili više, a namijenjeni su izvozu u EU |
| HVI 51 Australija | Vzs za izvoz konzervi svinjskog mesa u Australiju |
| HVI 51-1 Australija | Vs za meso i proizvode od mesa peradi |
| HVI 52 (NJEM, ENG) | Vss za proizvode od mesa namijenjene otpremi u EU |
| HVI 52-1 (TAL, FRA) | Vss za proizvode od mesa namijenjene otpremi u EU |
| HVI 53 EU (FENJ) | Vss za masnoće koje nisu namijenjene ljudskoj potrošnji nego za hranidbu životinja ili industrijskoj uporabi, namijenjenoj otpremi u EZ |
| HVI 54 BIH | Vzs za izvoz rasplodnih jaja, peradi i drugih vrsta ptica |
| HVI 55 EU (ENJE) | Vss za perad za klanje i perad namijenjenu popunjavanju lovišta, osim ptica trkačica, namijenjenu za otpremu u Europsku zajednicu |
| HVI 55-1 EU | Vzs za ptice trkačice za klanje koje potječu iz države slobodne od influence peradi (kuge peradi) i atipične kuge peradi (Newcastle disease) namijenjene izvozu u Europsku zajednicu |
| HVI 55-2 EU (ENG, TAL) | Vzs za ptice trkačice za rasplod i uzgoj koje potječu iz države slobodne od influence peradi (kuge peradi) i atipične kuge peradi (Newcastle disease) namijenjene izvozu u Europsku zajednicu |
| HVI 55-3 EU (TENJ) | Vzs za svježe meso uzgajanih ptica trkačica namijenjenih prehrani ljudi |
| HVI 56 EU (FENJ) | Vzs za jaja za nasad peradi, osim ptica trkačica, namijenjenu za otpremu u EZ |
| HVI 57 EU (TENJ) | Vzs za životinjske nusproizvode za proizvodnju hrane za kućne ljubimce, namijenjene otpremi u EZ |
| HVI 57-1 EU (TENJ) | Vzs za životinjske nusproizvode za proizvodnju tehničkih proizvoda (uključujući farmaceutske proizvode) namijenjenih otpremi u EZ |
| HVI 57-2 EU (TENJ) | Vzs za riblje ulje koje nije za ljudsku prehranu nego za hranidbu životinja ili upotrebu u neprehrambenoj industriji, namijenjeno otpremi u EZ |
| HVI 57-3 EU (ENG, Č) | Vzs za životinjske nusproizvode za proizvodnju tehničkih proizvoda (uključujući farmaceutske proizvode) namijenjenih otpremi u EZ |
| HVI 59 EU (TENJ) | Vzs za meso kunića namijenjeno otpremi u EZ |
| HVI 67 (TAL, ENG) | Prilog D / Vss za isporuku kuničjeg mesa u EU |
| HVI 67 CH | Vzs za izvoz mesa i proizvoda od mesa od konja, goveda, ovaca, koza i svinja |
| HVI 67 CH Dodatak | Dodatak vzs za meso i proizvode od mesa goveda, ovaca i koza |
| HVI 67 A (FETNJ) | Prilog / potvrda ovlaštenog veterinarskog inspektora /Direktiva Vijeća 93/119/CE/ |
| HVI 67-1 (NJEM) | Vss za svježe meso koje se izvozi u države članice EZ |
| HVI 67-1 EZ (TAL) | Vss za svježe meso koje se izvozi u države članice EZ |
| HVI 69 EU | Vzs za svježe meso goveda koje se šalje u EZ |
| HVI 70 (TAL) | Vss o zdravlju životinja za žive slatkovodne ribe (osim ikre i mliječi) |
| HVI 70-1EU (TAL, ENG) | Vss za izvoz (žive ribe, jaja i gameta za uzgoj) (žive ribe iz uzgoja za (ljudsku potrošnju) (popunjavanje prodajnih rib­njaka) u EZ |
| HVI 72 (ENG) | Vss za slatkovodne i morske akvarijske ribice |
| HVI 72-1 (NJEM) | Vss za slatkovodne i morske akvarijske ribice |
| HVI 72-2 (SLO, TAL) | Vss za slatkovodne i morske akvarijske ribice |
| HVI 73 EU (TENJ) | Vzs za pčelinje matice i matice bumbara (Apis mellifera i Bombus spp.) i njihove radilice namijenjene otpremi u Europsku zajednicu |
| HVI 80 (FENJT) | IZJAVA – GSE |
| HVI 80-1 (TAL) | POTVRDA GSE |
| HVI 80-2 (SLO) | POTVRDA GSE |
| HVI 100 tranzit EU | Vzs za mlijeko i proizvode od mlijeka, za provoz/uskladištenje u EZ |
| HVI 100-1 tranzit EU | Vzs za proizvode od mesa, za provoz/uskladištenje u EZ |
| HVI 100-2 tranzit EU | Vzs za provoz/uskladištenje svježeg mesa peradi u EZ |
| HVI 100-3 tranzit EU | Vzs za provoz/uskladištenje ovitaka životinjskog podrijetla u EZ |

Pravilnik, NN 134/2005-2493